1997L0016 — FI — 26.05.1997 — 000.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Oikaisu

▼B

EUROOPAN PARLAMENTIN JA NEUVOSTON DIREKTIIVI 97/16/EY,

annettu 10 päivänä huhtikuuta 1997,

tiettyjen vaarallisten aineiden ja valmisteiden markkinoille saattamisen ja käytön rajoittamisesta annetun direktiivin 76/769/ETY muuttamisesta viidennentoista kerran

EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen ( 1 ), ottavat huomioon talous- ja sosiaalikomitean lausunnon ( 2 ), noudattavat perustamissopimuksen 189 b artiklassa tarkoitettua menettelyä ( 3 ), sekä katsovat, että sekä katsovat, että perustamissopimuksen 7 a artiklalla luodaan alue, jolla ei ole sisäisiä rajoja ja jolla tavaroiden, henkilöiden, palvelujen ja pääomien on voitava liikkua vapaasti, kaikki jäsenvaltiot Itävaltaa, Suomea, Kreikkaa, Italiaa ja Luxemburgia lukuun ottamatta ovat maalta peräisin olevan meren pilaantumisen ehkäisemistä koskevan yleissopimuksen (Pariisin yleissopimus, 1974) sopimuspuolia; Pariisin komissio, joka on Pariisin yleissopimuksen toimeenpaneva elin, katsoo, että heksakloorietaani ja sen käytössä mahdollisesti muodostuvat aineet aiheuttavat sellaista saastumista, joka on syytä estää Pariisin yleissopimuksen 4.1a artiklan mukaisesti; neuvosto antoi 4 päivänä maaliskuuta 1996 tekemällään valtuutuksella komissiolle luvan neuvotella päätöksestä, joka koskee heksakloorietaanin käytön astettaista lopettamista muita kuin rautametalleja työstävässä teollisuudessa ja erityisesti ei-integroiduissa alumiinia sulattavissa sulatoissa sekä joidenkin magnesiumseoksien tuotannossa tiettyjä poikkeuksia lukuun ottamatta; Oslossa kesäkuussa 1996 pidetyssä Oslon ja Pariisin komissioiden kokouksessa käytyjen neuvottelujen päätteeksi tehtiin heksakloorietaanin käytön asteittaista lopettamista muita kuin rautametalleja työstävässä teollisuudessa koskeva päätös PARCOM 96/1, jolla korvataan samasta aiheesta tehdyt, voimassa olevat päätökset PARCOM 92/4 ja 93/1; päätöksessä PARCOM 96/1 määrätään, että heksakloorietaanin käyttökiellon poikkeusten tarpeellisuutta tarkastellaan uudelleen vuonna 1998, muita kuin rautametalleja työstävässä teollisuudessa käytettäväksi tarkoitetun heksakloorietaanin kaupan pitämisessä jäsenvaltioille määrätyt rajoitukset vaikuttavat suoraan sisämarkkinoiden toteutumiseen ja toimintaan; on siis tarpeen lähentää jäsenvaltioiden lainsäädäntöjä tällä alalla ja siten muuttaa direktiivin 76/769/ETY ( 4 ) liite I, ja ehdotetun toimen laaja-alaisten vaikutusten vuoksi tässä direktiivissä suunnitellut yhteisön toimenpiteet eivät ole ainoastaan tarpeellisia, vaan suorastaan välttämättömiä asetettujen tavoitteiden saavuttamiseksi; jäsenvaltiot eivät voi saavuttaa yksittäin toimien näitä tavoitteita, minkä lisäksi niiden toteuttamisesta yhteisön tasolla on jo säädetty direktiivissä 76/769/ETY, OVAT ANTANEET TÄMÄN DIREKTIIVIN:

1 artikla

Muutetaan direktiivin 76/769/ETY liite I tämän direktiivin liitteen mukaisesti.

2 artikla

Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 1997. Niiden on ilmoitettava tästä komissiolle viipymättä.

Niiden on sovellettava näitä säännöksiä 1 päivästä tammikuuta 1998 alkaen.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viitaukset tehdään.

3 artikla

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

4 artikla

Tämä direktiivi on osoitettu kaikille jäsenvaltioille.

LIITE

Lisätään seuraava aine direktiivin 76/769/ETY liitteeseen I:







►C1 ”41 Heksakloorietaani ◄ CAS N:o 67-72-1 EINECS N:o 2006664 Ei saa käyttää muiden kuin rautametallien valmistuksessa tai jalostuksessa. Poikkeuksena tähän jäsenvaltiot voivat sallia heksakloorietaanin käytön alueellaan: — ei-integroiduissa alumiinisulatoissa, joissa tuotetaan erikoisvaluja korkeita turvallisuus- ja laatuvaatimuksia edellyttävään käyttöön ja joissa heksakloorietaania käytetään keskimäärin alle 1,5 kg päivässä. Korvaavien tuotteiden alalla tapahtuneen tietämyksen ja tekniikan kehityksen vuoksi komissio tarkastelee uudelleen tätä poikkeusta yhteisymmärryksessä jäsenvaltioiden kanssa ja Pariisin yleissopimuksen yhteydessä 31 päivään joulukuuta 1998 mennessä; — raekoon kontrolloimiseksi magnesiumseosten AZ81, AZ91 ja AZ92 tuotannossa. Korvaavien tuotteiden alalla tapahtuneen tietämyksen ja tekniikan kehityksen vuoksi komissio tarkastelee uudelleen tätä poikkeusta yhteisymmärryksessä jäsenvaltioiden kanssa ja Pariisin yleissopimuksen yhteydessä 31 päivään joulukuuta 1998 mennessä.”

( 1 ) EYVL N:o C 382, 31.12.1994, s. 35 ja EYVL N:o C 12, 17.1.1996, s. 12.

( 2 ) EYVL N:o C 236, 11.9.1995, s. 12.

( 3 ) Euroopan parlamentin lausunto annettu 20. syyskuuta 1995 (EYVL N:o C 269, 16.10.1995, s. 63), yhteinen kanta vahvistettu 26. marraskuuta 1996 (EYVL N:o C 41, 10.2.1997, s. 1) ja Euroopan parlamentin päätös tehty 16. tammikuuta 1997 (EYVL N:o 33, 3.2.1997) ja neuvoston päätös tehty 13. maaliskuuta 1997.

( 4 ) EYVL N:o L 262, 27.9.1976, s. 201, direktiivi sellaisena kuin se on muutettuna direktiivillä 94/60/EY (EYVL N:o L 365, 31.12.1994, s. 1).